Atlantisc Gārsecg
Se Atlantisca Gārsecg (ēac cūðe man þæt Ƿestsǣ hātan) is se ōðer gārsecg þǣre ƿorulde on micelnesse (æfter þǣm Sericus Gārsecge). His full brǣdo is nēan 106,400,000 fēoƿerscētra þūsendmetera, and hē brǣdeþ nēan fīftan dǣle þǣre Eorðan andƿlitan, and nēan 29 hundtēontigoðena dǣla þæs ƿæteres andƿlitan þǣre Eorðan.
Naman[adihtan | ādihtan fruman]
Þes sǣ hæfþ his naman of Rōmƿarum, þā nemnedon hine Oceanus Atlanticus and þes nama is of Athlans þǣm beorgum þā sind on Affrican be ƿestan Ƿendelsǣs mūþan and hiera hliðu standaþ ofer þǣm Ƿestsǣ. Ealda bēc giefað þone naman Ƿestsǣ forþǣm þe hē is be ƿestan Bretene and Europan oþþe Gārsecg būtan geīcendlicum ƿorde.
Stede[adihtan | ādihtan fruman]
Beēastan þissum gārsecge sind Europe and Affrica þā land, and beƿestan him sind Norðamerica and Sūðamerica. Se Indisca Gārsecg is beēastan him begeondan Affrice, and se Sericus Gārsecg is beƿestan him begeondan Ƿīnland. Benorðan him is Īshæf, and besūðan him is se Sūþgārsecg - hīe ne sind ƿel bedǣlde fram him.
Þǣre Eorðan sēo middle mearc bedǣleþ hine on tƿegen dǣlas - se Norðerna Atlantisca Gārsecg, and se Sūðerna Atlantisca Gārsecg.